Source: https://www.epi.sk/zz/2007-18
Timestamp: 2020-05-31 22:53:57+00:00

Document:
18/2007 Z. z. Uznesenie Ústavného súdu Slovenskej republiky z 5. decembra 2006 vo veci pozastavenia účinnosti § 10... | Aktuálne znenie
Hľadaj v 18/2007 ×
18/2007 Z. z.
Uznesenie č. 18/2007 Z. z.Uznesenie Ústavného súdu Slovenskej republiky z 5. decembra 2006 vo veci pozastavenia účinnosti § 102c zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov
Účinnosť od 12.01.2007
Aktuálne znenie 12.01.2007
z 5. decembra 2006
Ústavný súd Slovenskej republiky na neverejnom zasadnutí pléna zloženého z predsedu Eduarda Báránya a zo sudcov Jána Auxta, Juraja Babjaka, Alexandra Bröstla, Ľubomíra Dobríka, Ľudmily Gajdošíkovej, Juraja Horvátha, Jána Lubyho, Lajosa Mészárosa a Štefana Ogurčáka 5. decembra 2006 o návrhu skupiny 33 poslancov Národnej rady Slovenskej republiky na začatie konania o súlade § 102c zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov s čl. 1 ods. 1, čl. 12 ods. 2 v spojení s čl. 20 ods. 1 a čl. 12 ods. 2 v spojení s čl. 46 ods. 1 Ústavy Slovenskej republiky a o pozastavení účinnosti § 102c zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov takto
Pozastavuje účinnosť § 102c zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
Podľa čl. 125 ods. 5 Ústavy Slovenskej republiky platnosť rozhodnutia o pozastavení účinnosti § 102c zákona č. 578/2004 Z. z. v znení neskorších predpisov zanikne vyhlásením rozhodnutia vo veci samej, ak toto rozhodnutie o pozastavení účinnosti Ústavný súd Slovenskej republiky už predtým nezrušil, pretože pominuli dôvody, pre ktoré bolo prijaté.

References: § 10
 § 102
 súd 
 § 102
 čl. 1
 čl. 12
 čl. 20
 čl. 12
 čl. 46
 § 102
 § 102
 čl. 125
 § 102
 súd